Slovenian filharmonikot

Slovenian filharmonikot (sloveeniksi Slovenska filharmonija) on Sloveniassa toimiva sinfoniaorkesteri. Se on toiminut nykyisessä muodossaan vuodesta 1947 lähtien, mutta sen varhaisin edeltäjä, Academia philharmonicorum perustettiin jo 1701. Ensimmäisen konserttinsa orkesteri piti Salvador Bacarissen johtamana 13. tammikuuta 1948. Slovenian filharmonikot katsovat varhaisimman edeltäjänsä olleen vuonna 1701 perustettu Academia philharmonicorum. Tuolloin vuoden loppupuolella aristokraatti Janez Bertold von Höfferin luona kokoontuneet aatisen edustajat päättivät Ljubljanassa perustaa seuran, joka sai esikuvansa Italiasta. Academia philharmonicorum järjestetti sekä yksityisiä ja että julkisia esiintymisiä. Seura myös juhli vuosittain suojelijaansa pyhää Ceciliaa sekä piti sielunmessuja kuolleille jäsenilleen. Academia philharmonicorum toi musiikin aristokratian vapaa-ajalle ja nosti Ljubljanan musiikkillista elämää. Viimeinen todiste sen toiminnasta on vuodelta 1779. Slovenian filharmonikot perustettiin vuonna 1947. Toisen maailmansodan jälkeen nähtiin tarpeelliseksi perustaa kansallisia kulttuurilaitoksia. Sitä olivat luomassa muun muassa säveltäjä Marjan Kozina, kapellimestari Samo Hubad ja musikologi Vlado Golob. Perustamista tuki merkittävä slovenilaispoliitikko Edvard Kardelj. Lähteet Aiheesta muualla Viralliset sivut (englanniksi), (sloveeniksi)